CELEX: 62008CO0563
Language: lv
Date: 2010-10-06 00:00:00
Title: Tiesas rīkojums (septītā palāta) 2010. gada 6.oktobrī.#Carlos Sáez Sánchez un Patricia Rueda Vargas pret Junta de Andalucía, Manuel Jalón Morente u.c.#Lūgums sniegt prejudiciālu nolēmumu: Juzgado de lo Contencioso-Administrativo nº 2 de Granada - Spānija.#Reglamenta 104. panta 3. punkta pirmā daļa - LESD 49. pants - Brīvība veikt uzņēmējdarbību - Sabiedrības veselība - Aptiekas - Attālums - Iedzīvotāju apgādāšana ar zālēm - Atļauja darbības veikšanai - Aptieku teritoriālais sadalījums - Ar apdzīvotības blīvumu pamatotu ierobežojumu noteikšana - Minimālais attālums starp aptiekām.#Lieta C-563/08.

Tiesas (septītā palāta) 2010. gada 6. oktobra rīkojums – Sáez Sánchez un Rueda Vargas/Junta de Andalucia u.c.
      (lieta C‑563/08)
      Reglamenta 104. panta 3. punkta pirmā daļa – LESD 49. pants – Brīvība veikt uzņēmējdarbību – Sabiedrības veselība – Aptiekas – Attālums – Iedzīvotāju apgāde ar zālēm – Darbības atļauja – Aptieku teritoriālais izvietojums – Uz apdzīvotības blīvuma kritēriju balstītu ierobežojumu noteikšana – Minimālais attālums starp aptiekām
      Brīvība veikt uzņēmējdarbību – Ierobežojumi – Valsts tiesiskais regulējums, saskaņā ar kuru aptieku atvēršanai noteiktā reģionā iepriekš jāsaņem administratīva atļauja
         (LESD 49. pants) (sal. ar 14.–34. punktu un rezolutīvo daļu)
      
      Priekšmets
      
         Lūgums sniegt prejudiciālu nolēmumu – 
               Juzgado Contencioso‑Administrativo de Granada
                – EKL 43. panta interpretācija – Tiesiskais regulējums, kurā paredzēti nosacījumi jaunu aptieku atvēršanai – Ierobežojumi
                  atkarībā no iedzīvotāju skaita un nepieciešamības saglabāt minimālo attālumu starp aptiekām
               
            Rezolutīvā daļa:
      LESD 49. pants ir jāinterpretē tādējādi, ka tas principā pieļauj tādu valsts tiesisko regulējumu kā pamata lietā esošais,
         kurā jaunu aptieku ierīkošanas atļauju piešķiršanā ir noteikti ierobežojumi, paredzot, ka:
      
      –        katrā farmaceitiskajā apgabalā principā drīkst ierīkot tikai vienu aptieku katriem 2800 iedzīvotājiem;
      –        papildu aptieku drīkst ierīkot tikai tad, ja ir pārsniegta minētā robežvērtība, šo aptieku ierīkojot katrai iedzīvotāju skaita
         daļai, kura pārsniedz 2000 iedzīvotājus, un
      
      –        katras aptiekas gadījumā ir jāievēro minimālais attālums no citām jau esošajām aptiekām, un šis attālums parasti ir 250 metri.
      Tomēr LESD 49. pants nepieļauj šādu valsts tiesisko regulējumu, ciktāl pamatnoteikumi par 2800 iedzīvotājiem vai 250 metriem
         liedz kādā ģeogrāfiskā apgabalā ar demogrāfiskām īpatnībām ierīkot pietiekamu skaitu aptieku, kuras spētu nodrošināt pienācīgu
         farmaceitisko aprūpi, un tas ir jāpārbauda valsts tiesai.